07/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
Expediente 7/184/5. Sometemento a información pública da consolidación como definitivas de actuacións provisionais executadas en relación ás obras do Salto de Novo Castrelo, no río Xallas, así como do acondicionamento dun camiño próximo existente

Anuncio do 18 de maio de 2017 de sometemento a información pública da consolidación como definitivas dunhas actuacións provisionais executadas no eido das obras de construción do Salto de Novo Castrelo, no río Xallas, así como ao acondicionamento dun camiño xa existente na zona de policía do rego Valdeano, no concello de Dumbría, A Coruña (Expte.7/184/5) A sociedade Ferroatlántica SA solicitou o 02/02/2016 autorización en Augas de Galicia para a consolidación como definitivas dunhas actuacións executadas provisionalmente para as obras de construción do Salto de Novo Castrelo, así como para axeitar o camiño de acceso á central integrante do mesmo, xa existente previamente á realización das ditas obras. En cumprimento do disposto no artigo 52.2 do Real decreto 849/1986, do 11 de abril, polo que se aproba o Regulamento do dominio público hidráulico, sométese ao trámite de información pública a documentación achegada. Esta documentación técnica recolle as seguintes actuacións a realizar: – Consolidación como definitivo do camiño de acceso á cheminea de equilibrio do Salto de Novo Castrelo, reducindo a súa anchura ata un máximo de 4 metros. – Actualización e mantemento da baixante escalonada e do tubo de drenaxe executados nas proximidades do edificio da central integrante do Salto de Novo Castrelo coa construción dunha arqueta de desvío do caudal ata unha cuneta de garda a executar en terras entre o dito aliviadoiro e o leito natural do río Xallas augas abaixo da casa de máquinas. – Pavimentación de 1.100 metros do camiño que comunica o lugar de Xestosa e o inicio do camiño de acceso ao edificio da central integrante do Salto de Novo Castrelo. O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e poderán presentarse por calquera dos medios recollidos no artigo 16.4 da Lei 39/2015, do 1 de outubro, do procedemento administrativo común das administracións públicas, dentro do prazo improrrogable de 20 días hábiles, que comezará a computarse a partir da data de publicación do presente anuncio no Boletín Oficial da provincia da Coruña. Para os expresados efectos, este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Dumbría. Unha copia da petición e da documentación técnica achegada polo peticionario, atoparase a disposición para que poidan ser examinados nas dependencias administrativas de Augas de Galicia, sitas na na rúa do Tomiño, 16 Baixo, 15703, Santiago de Compostela, así como nas dependencias do Concello de Dumbría na rúa do Concello, s/n, 15151 de Dumbría, A Coruña e na páxina web deste organismo de conca http://augasdegalicia.xunta. gal (na sección denominada Participación pública). Santiago de Compostela, 18 de maio de 2017. O subdirector xeral de Xestión do Dominio Público Hidráulico Joris Verbeeck Lamy